stanford-oval/wikipedia huggingface dataset:
Gilbert Brulé

| Gilbert Brulé |
| --- | --- |

Henkilötiedot
Syntynyt: 1. tammikuuta 1987 (ikä 37) Edmonton, AB, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  178 cm
Paino:  84 kg
Seura
Seura:  Kunlun Red Star
Sarja:  KHL
Pelinumero:  17
Pelaajaura
Pääsarjaura:  2006–
Aik. seurat:  Columbus Blue Jackets (NHL) Syracuse Crunch (AHL) Edmonton Oilers (NHL) Springfield Falcons (AHL) Oklahoma City Barons (AHL) Phoenix Coyotes (NHL) ZSC Lions (NLA) Portland Pirates (AHL) Avtomobilist Jekaterinburg (KHL) Medveščak Zagreb (KHL) Neftehimik Nižnekamsk (KHL) Traktor Tšeljabinsk (KHL) HK Sibir Novosibirsk (KHL)
NHL-varaus:  6. varaus, 2005 Columbus Blue Jackets
Gilbert Jean Marco Brulé (s. 1. tammikuuta 1987 Edmonton, Alberta, Kanada) on kanadalainen jääkiekkoilija ja olympiamitalisti, joka pelaa KHL:n kiinalaisjoukkue Kunlun Red Starissa. Hän on pelipaikaltaan keskushyökkääjä, mutta osaa pelata myös laidassa. Brulé oli nuorena ikäluokkansa lupaavimpia pelaajia, sillä Columbus Blue Jackets varasi hänet koko NHL:n varaustilaisuuden kuudentena pelaajana vuonna 2006. Brulén ura ei kuitenkaan koskaan lähtenyt odotuksien edellyttämään lentoon, johon vaikutti osaksi lukuisat loukkaantumiset. Brulé teki kuitenkin uran NHL:ssä pelaten pääasiassa alemmissa ketjuissa. Hän pelasi liigassa yhteensä 299 runkosarjaottelua tehopistein 43+52=95 ja 12 playoff-ottelua tehopistein 2+1=3 sekä keräten yhteensä 156 jäähyminuuttia. Brulé lopetti uransa kertaalleen tammikuussa 2014, mutta hän palasi kaukaloihin samana vuonna ja on pelannut neljä viimeisintä kautta KHL:ssä.
Pelityyli

Elite Prospects -sivuston Erik K. Pirin mukaan hän on energinen ja röyhkeästi pelaava hyökkääjä, joka on hyvä luistelemaan ja tykkää pelata fyysisesti. Brulélla on kuitenkin myös paljon hyvän pelintekijän ominaisuuksia ja hän tekee kohtalaisen hyvin pisteitä. Brulé ei ole fyysiseen pelityyliinsä nähden kuitenkaan kovin isokokoinen pelaaja ja hän on altistunut tämän vuoksi myös loukkaantumisille. Bruléa verrattiin juniorina pelityyliltään muun muassa Michael Pecaan. Hän laukoo oikealta.
Ura > Seuraura > Junioriura

Edmontonissa syntynyt Brulé aloitti jääkiekkoilun omien sanojensa mukaan 4-vuotiaana Brittiläisen Kolumbian Vancouverissa. Vancouver Giants varasi hänet koko WHL:n varaustilaisuuden ensimmäisenä pelaajana kesällä 2002. Brulé pelasi kauden 2002–2003 vielä suurimmaksi osaksi BCHL-junioriliigan Quesnel Millionairesissa, jonka toiseksi paras pistemies hän oli tehoilla 32+25=57. Brulé valittiin kauden päätteeksi liigan Interior-divisioonan parhaaksi tulokaaksi. WHL:n tulokaskaudellaan 2003–2004 hän oli Giantsin toiseksi paras pistemies Adam Courchainen jälkeen tehoilla 25+35=60. Brulé palkittiin kauden päätteeksi liigan parhaana tulokkaana Jim Piggott Trophylla. Hänestä tuli näin ollen Giantsin kolmivuotisen seurahistorian ensimmäinen WHL-palkinnon voittanut pelaaja. Brulé valittiin myös koko katto-organisaation, CHL:n tulokkaiden tähdistökentälliseen.
Kaudella 2004–2005 Brulé oli Vancouver Giantsin paras pistemies ja maalintekijä tehoilla 39+48=87. Hän teki joukkueen seurahistorian uuden piste-ennätyksen, jonka kuitenkin rikkoi Casey Pierro-Zabotel kaudella 2008–2009. Tuolloin Brulén ennätyksen ohitti myös Evander Kane. Brulé jakoi koko WHL:n pistepörssin kolmannen sijan Brandon Wheat Kingsin Tim Konsoradan kanssa. Maalipörssissä hän sijoittui viidenneksi. Brulé palkittiin pelaamisen ohella suoritettujen high school -opintojensa myötä CHL Scholastic Player of the Year -palkinnolla ja hänet valittiin liigan läntisen konferenssin ensimmäiseen tähdistökentälliseen sekä koko CHL:n toiseen tähdistökentälliseen. Brulé pelasi kauden aikana myös CHL Top Prospects Gamessa, jossa hän onnistui tekemään kypärätempun. Brulé valittiin tähdistöottelun päätteeksi Team Cherryn ottelun parhaaksi pelaajaksi.
Ura > Seuraura > Tulokasvuodet Columbus Blue Jacketsissa ja siirto Edmonton Oilersiin

Kausi 2006–2007 oli Brulélle varsinainen tulokaskausi NHL:ssä. Hän jäi Columbus Blue Jacketsissa kuitenkin vähemmälle peliajalle alkukaudella, mutta Brulén peliaika ja motivaatio kuitenkin nousivat, kun Gerard Gallantin joukkueen päävalmentajana marraskuussa 2006 korvasi Ken Hitchcock. Hänen roolinsa oli kuitenkin pääasiassa nelosketjussa. Brulé teki kauden aikana kaikkiaan 78 runkosarjaottelussa tehot 9+10=19. Kaudella 2007–2008 Brulé ehti tehdä NHL:ssä 61 ottelussa tehot 1+8=9, kunnes tammikuussa 2008 Blue Jackets lähetti hänet ensimmäisen kerran farmijoukkue Syracuse Crunchiin, AHL:ään. Noin kuukautta myöhemmin Brulé palasi taas Blue Jacketsin NHL-vahvuuteen. Joukkueen kauden päätyttyä hän palasi taas loppukaudeksi Crunchiin vahvistamaan joukkuetta AHL:n pudotuspeleihin.
Heinäkuussa 2008 Blue Jackets kauppasi Brulén Edmonton Oilersiin vaihdossa Raffi Torresiin. Kauden 2008–2009 hän aloitti kuitenkin AHL-joukkue Springfield Falconsissa, jossa Brulé pelasi lopulta suurimman osan kaudestaan. Hän pelasi kauden aikana NHL:ssä 11 runkosarjaottelussa tehopistein 2+1=3. Elokuussa 2009 Brulé teki Oilersin kanssa vuoden mittaisen ja kaksisuuntaisen jatkosopimuksen. Hän pelasi kauden 2009–2010 kokonaan seuran NHL-vahvuudessa. Brulé teki NHL:n yhden kauden piste-ennätyksensä tehtyään 65 runkosarjaottelussa tehot 17+20=37, joilla hän oli Oilersin toiseksi paras maalintekijä ja kolmanneksi paras pistemies. Brulén kausi jäi kuitenkin hieman rikkonaiseksi pienten vammojen vuoksi. Hän oli kauden jälkeen pitkään ilman sopimusta, mutta Brulé vältti kuitenkin välimieskäsittelyn. Hän teki lopulta heinäkuussa 2010 Oilersin kanssa kaksivuotisen, yksisuuntaisen ja 3,7 miljoonan dollarin arvoisen jatkosopimuksen.
Kausi 2010–2011 Brulélla jäi vain 41 ottelun mittaiseksi loukkaantumisten vuoksi. Tammikuussa 2011 hän joutui 23 ottelun ajaksi sivuun vatsavamman vuoksi ja maaliskuussa Brulé joutui kuuden ottelun vuoksi sivuun aivotärähdyksen vuoksi. Pian tämän jälkeen hän joutui jättämään neljä viimeistä runkosarjaottelua väliin uuden päävamman vuoksi.
Ura > Seuraura > Phoenix Coyotes ja uran hetkellinen lopettaminen

Kesäkuussa 2011 Edmonton Oilers ilmoitti kauppaavansa Brulén ja neljännen kierroksen varausvuoron Los Angeles Kingsiin vaihdossa Oilersin pitkäaikaisena luottohyökkääjänä tunnettuun Ryan Smythiin. Brulén siirto kuitenkin kariutui, sillä hän ei ollut kuntoutunut keväällä saamastaan päävammasta, eikä loukkaantunutta pelaajaa saa kaupata tai asettaa siirtolistalle. Koska Brulén sopimusta ei voitu ostaa ulos, Kingsin toimitusjohtaja Dean Lombardi toivoi saavansa Oilersilta pienipalkkaisemman pelaajan. Kingsiin Smythia vastaan matkasi lopulta Colin Fraser ja kesän 2012 seitsemännen kierroksen varausvuoro.
Brulé ehti kuntoutua Oilersin syksyn 2011 harjoitusleirille, mutta hänelle ei kuitenkaan löytynyt paikkaa seuran NHL-vahvuudesta ja Oilers asetti Brulén siirtolistalle. Koska mikään toinen joukkue ei napannut häntä vuorokauden sisällä, Oilers lähetti Brulén farmijoukkue Oklahoma City Baronsiin. Tammikuussa 2012 Oilers kutsui hänet NHL-vahvuuteensa paikkaamaan Ryan Nugent-Hopkinsin ja Jordan Eberlen poissaoloja. Brulén täytyi kuitenkin ennen NHL-nostaan läpäistä siirtolista, josta hänet nappasi Phoenix Coyotes. Brulé pelasi loppukauden seuran NHL-vahvuudessa tehden runkosarjassa 33 ottelussa 14 tehopistettä.
Kaudeksi 2012–2013 Brulé siirtyi osaksi NHL:n työsulun vuoksi Sveitsin National League A:n ZSC Lionsiin. Hän ehti pelata siellä 14 runkosarja- ja kolme European Trophy -ottelua, kunnes Brulén sopimus purettiin lokakuussa 2012, jolloin hänen täytyi palata kotimaahansa henkilökohtaisista syistä. Brulé ei pelannut enää loppukaudella missään. Syksyllä 2013 hän osallistui try-out -sopimuksella Phoenix Coyotesin harjoitusleirille, jonka päätteeksi Brulé jäi ilman jatkosopimusta. Lokakuussa hän siirtyi kuitenkin ammattilaistry-outin kautta seuran farmijoukkue Portland Piratesiin, AHL:ään.
Marraskuussa Brulé teki loppukauden 2013–2014 kattavan esisopimuksen KHL-joukkue Metallurg Magnitogorskin kanssa. Hänen siirtonsa kuitenkin kariutui viime hetkellä, kun Brulé teki Coyotesin kanssa vuoden mittaisen ja kaksisuuntaisen sopimuksen. Hän pelasi pääasiassa NHL:n ja AHL:n välillä ja sai Coyotesissa tililleen kolme ottelua. Joulukuun 2013 lopulla Brulé ei enää suostunut siirtymään farmiin, joten seura lopulta hyllytti hänet. Brulé ilmoitti tammikuun 2014 alussa, pian 27 vuotta täytettyään lopettavansa koko pelaajauransa. Coyotesin toimitusjohtaja Don Maloneyn mukaan häntä kiinnosti ura palomiehenä.
Ura > Seuraura > Paluu kaukaloihin ja KHL-sopimus

Noin viisi kuukautta lopettamispäätöksensä jälkeen, toukokuussa 2014 Brulé teki vuoden mittaisen sopimuksen KHL-joukkue Avtomobilist Jekaterinburgin kanssa. Hän oli kymmenellä osumallaan joukkueen toiseksi paras maalintekijä Anton Lazarevin jälkeen, mutta Brulén kausi päättyi kuitenkin jo runkosarjan lopulla. Kaudeksi 2015–2016 hän siirtyi jatkamaan KHL-uraansa vuoden mittaisella sopimuksella kroatialaisjoukkue Medveščak Zagrebiin. Brulé oli 13 osumallaan joukkueen toiseksi paras maalintekijä Patrick Bjorkstrandin kanssa. Huhtikuussa 2016 hän teki Medveščakin kanssa vuoden mittaisen jatkosopimuksen.
Kauden 2016–2017 päätyttyä Brulélla oli Medveščakista paras teholukema (+3). Hän siirtyi kuitenkin kesken kauden, lokakuussa 2016 kevääseen 2018 asti ulottuvalla sopimuksella Neftehimik Nižnekamskiin. Brulé oli joukkueen kolmanneksi paras pistemies tehoilla 12+20=32. 20. marraskuuta 2016 hänet valittiin KHL:n viikon hyökkääjäksi. Heinäkuussa 2017 Neftehimik kauppasi Brulén rahallista korvausta vastaan Traktor Tšeljabinskiin. Hän pelasi siellä kuusi ottelua tehden yhden syöttöpisteen, kunnes syyskuussa Traktor kauppasi Brulén KHL:n kiinalaisjoukkue Kunlun Red Stariin vaihdossa Richard Gyngeen. Hän voitti Kunlunin sisäisen piste- ja maalipörssin tehoilla 17+18=35.
Ura > Maajoukkueura

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Pronssia | Pyeongchang 2018 | jääkiekko |  |
| U-18 Junior World Cup  | U-18 Junior World Cup  | U-18 Junior World Cup  |  |
|  Kultaa | Piešťany 2004 | jääkiekko |  |
Brulé edusti Kanadaa Pyeongchangin olympiakisoissa 2018, jolloin hän voitti pronssia. Brulén turnaus päättyi kuitenkin välieräotteluun Saksaa vastaan, kun hän taklasi ottelun kolmannessa erässä David Wolfia kyynärpää edellä päähän, jonka seurauksena Wolf putosi jään pintaan liikkumattomana. Brulé sai tilanteesta 5+20-minuutin rangaistuksen ja hän oli pronssiottelun pelikiellossa. Wolf palasi kaukaloihin jo saman ottelun aikana.
Brulè pelasi myös U-18 Junior World Cupissa vuonna 2004, jolloin hän toimi Kanadan varakapteenina. Brulé teki finaalissa Tšekkiä vastaan Kanadan 4–1-voittoon päättyneen ottelun, kullan ratkaisseen osuman. Brulé edusti myös Canada Pacificin joukkuetta World U-17 Hockey Challengessa vuonna 2004, jolloin hän toimi joukkueen varakapteenina ja voitti hopeaa. Brulé voitti koko turnauksen piste- ja maalipörssin tehoilla 8+5=13.
Muuta

Brulé syntyi Albertan Edmontonissa, mutta muutti perheineen jo varhaisessa iässä Brittiläisen Kolumbian Vancouveriin. Brulén kolme vuotta vanhempi isosisko Leah kuoli vain 12-vuotiaana CP-vamman aiheuttamiin komplikaatioihin, jolloin Gilbert oli 9-vuotias. Gilbert Brulé on myöhemmin tatuoinut siskonsa nimen vasempaan ranteeseensa. Toukokuussa 2010 hän lahjoitti 10 000 dollaria lymfangioomaa sairastaneen edmontonilaispojan perheelle, jolloin poika pääsi leikkaukseen Yhdysvaltain New Yorkiin.
Kesäkuussa 2011 Brulé sai mediahuomiota, kun toukokuun lopulla hän ja hänen tyttöystävänsä Kelsey Nicholas ottivat Brittiläisen Kolumbian West Vancouverissa paikallisen purjehdusseuran pihasta kyytiinsä U2-rockyhtyeen laulajan, Bonon sekä hänen avustajansa. Kaksikko oli kävelyllä, mutta sade oli yllättänyt heidät, joten Brulé kyyditsi heidät Horseshoe Bayn alueelle. Kiitokseksi Bono tarjosi pariskunnalle sekä Brulén äidille seuraavalle päivälle backstage-liput U2:n konserttiin Edmontoniin. Brulé puolestaan tarjosi Bonolle lipun NHL:n ensimmäiseen Stanley Cup -finaaliin, jota isännöi Vancouver Canucks. Bono kiitti Bruléa U2:n Edmontonin-keikalla:
»Pidän jääkiekosta, koska sitä pelaavat ovat sellaisia, jotka ottavat liftaajia kyytiinsä. Olen todella kiitollinen. Olen päättänyt, että haluan olla Gilbert Brulé.»
Tilastot

WHL-joukkue Vancouver Giantsin Brulén kunniaksi tehty kyltti joukkueen kotiareenalla Pacific Coliseumissa sijaitsevassa "Ring of Honourissa".
Return of the Boogie Men

| Return of the Boogie Men Foghat |
| --- | --- | --- |

CD-levyn kansikuva.
Studioalbumin tiedot
 Äänitetty : Stagg St. Studios,   Van Nuys, CA   Studio Masters,   West Hollywood, CA
 Julkaistu: 1994
 Formaatti: CD
 Tuottaja(t): Nick Jameson   Tom Dawes
 Tyylilaji: Blues rock
 Kesto: 56.18
 Levy-yhtiö: Seagull
Foghatin muut julkaisut
| Zig-Zag Walk 1983 | Return of the Boogie Men 1994 | Road Cases 1998 |
Return of the Boogie Men on yhdysvaltalaisen blues rock -yhtye Foghatin studioalbumi vuodelta 1994. Levy on ilmestynyt myös norjalaisella Seagull-merkillä vuonna 2000.[lähde? ]
Levytysprojektin alkuunpanijaksi mainitaanselvennä Rick Rubin. Yhtyeen musiikilliseen suuntaan ovat vaikuttaneet sellaiset tekijät kuin Muddy Waters, Elmore James, Willie Dixon ja aloituskappaleella mainittu John Lee Hooker. Levy on äänitetty enimmäkseen livenä studiossa.[lähde? ]
Tuotanto

Levyn on tuottanut ja äänittänyt Nick Jameson yhtiölle Yarbles! Productions. Äänitykset on tehty Kalifornian Van Nuysissa Stagg St. -studiolla ja Länsi-Hollywoodissa Studio Mastersissa.
Miksaus on tehty Kalifornian Glendalessa Milagro Sound Recorders -studiossa. Kappaleet 2–4 on miksannut Bobby Bee ja kappaleet 1, 5, 6, 11 ja 12 Nick Jameson.
Akustiset osuudet kappaleilla 7–10 on tuottanut Tom Dawes. Äänitys on tehty New Yorkissa Edison Recording -studiossa ja äänittäjänä on ollut Gary Chester. Miksauksen on tehnyt Denis Martin Hamptonissa Den's Den -studiossa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Jump That Train | Peverett | 5.17 |  |  |  |  |  |  |
| 2. | Louisiana Blues | Muddy Waters | 5.47 |  |  |  |  |  |  |
| 3. | Motel Shaker | Peverett, Price, Jameson | 4.39 |  |  |  |  |  |  |
| 4. | Play Dirty | Peverett, Bassett | 5.01 |  |  |  |  |  |  |
| 5. | Nothin' But Trouble | Peverett, Price | 4.48 |  |  |  |  |  |  |
| 6. | Talk to Me Baby | Elmore James | 3.56 |  |  |  |  |  |  |
| 7. | I Just Want to Make Love to You | Dixon, Dixon | 4.17 |  |  |  |  |  |  |
| 8. | Take Me to the River | Al Green, Hodges | 5.13 |  |  |  |  |  |  |
| 9. | That's Alright Mama | Arthur Crudup | 4.17 |  |  |  |  |  |  |
| 10. | Feel So Good | Big Bill Broonzy | 3.03 |  |  |  |  |  |  |
| 11. | I Want You To Love Me | Muddy Waters | 5.33 |  |  |  |  |  |  |
| 12. | Writing on the Wall | Peverett, Price | 4.27 |  |  |  |  |  |  |
Muusikot

Foghat:
Lonesome Dave Peverett – laulu, kitara
Rod Price – soolo- ja slide-kitara, dobro, taustalaulu
Tony Stevens – basso, taustalaulu
Roger Earl – rummut
Lisäksi mukana ovat:
Nick Jameson – taustalaulu, lyömäsoittimet, kitara
John Popper – huuliharppu kappaleella "Louisiana Blues"
John Popper yhtyeestä Blues Traveler esiintyy A&M Recordsin luvalla.
Taustajoukot

Bill Cracknell – kiertuemanageri
Brian Brown – tuotanto/monitori-teknikko
Xray – valomies
Ron Millholland – kuljettaja
Aiheesta muualla

Return of the Boogie Men Discogsissa. (englanniksi)
Rosina Tengén

Anna Rosina Tengén (1. toukokuuta 1861 Helsinki – 11. marraskuuta 1943 Helsinki) oli suomalainen laulaja ja laulunopettaja.
Rosina Tengénin vanhemmat olivat lääninrovasti Johan Albert Tengén ja Ida Maria Tengström. Hän kävi Helsingin musiikkiopiston 1891 ja opiskeli myös Wienissä, Pariisissa ja Roomassa. Toimittuaan ensin musiikkiopiston soololaulun opettajana 1895–1896 hän ryhtyi yksityisopettajaksi. Tengénin opettajia olivat Suomessa Abraham Ojanperä, Wienissä professori Filip Forsten ja Pauline Lucca, Roomassa professori Sarapani ja Pariisissa professori Froment, Renée Richard ja Rose Caron. Hänen oppilaitaan olivat puolestaan muun muassa Anna Hagelstam, Antonietta Toini Putkonen, Aino Elenius, Karin Ehder, Eini Mårtenson, Ester Ingman, Minna Talvik-Palmgren ja Aune Varmavuori. Vaikka Tengén tuli tunnetuksi etenkin musiikkipedagogina, hän oli myös esiintyvä taiteilija. Laulunopettajana Tengén toimi yli neljä vuosikymmentä.
Aiheesta muualla

Rosina Tengénin 70-vuotispäivähaastattelu Suomen Kuvalehdessä 2.5.1931 (Tenkanen–Tengén Suku)
Ryan Evans

| Ryan Evans |
| --- | --- |
 Lucas Grabeel Ryan Evansin roolissa High School Musical: The Concert -kiertueella.
Näyttelijä(t):  Lucas Grabeel
Ensi- esiintyminen:  High School Musical
Henkilötiedot
Koko nimi:  Ryan Evans
Ammatti:  opiskelija
Sukupuoli:  mies
Suhteet
Muut sukulaiset:  Sharpay Evans (sisko)
Tutut:  rouva Darbus   Kelsi Nielsen
Infobox OKVirheellinen NIMI-arvo: 
Ryan Evans on kuvitteellinen henkilö High School Musical -elokuvista. Hän on Sharpay Evansin kaksoisveli. Ryan on Teatterikerhon varapuheenjohtaja siskonsa Sharpayn kanssa. Aiemmin Ryan tuki kaksoissisartaan kaikissa tämän juonissa, mutta abivuotenaan hän on itsenäistynyt kovasti ja kehittynyt lahjakkaasta tanssijasta ja laulajasta superlahjakkaaksi koreografiksi. Ensimmäiset askeleet tähän suuntaan Ryan otti jo Lava Springsin Country Clubilla, kun hän auttoi Wildcats-jengiä kehittelemään upean tanssinumeron kykykilpailua varten. Nyt Ryan on lähdössä opiskelemaan Juilliardiin.
| --- | --- |
Elokuvat: High School Musical | High School Musical 2 | High School Musical 3 | High School Musical 4
Hahmot: Troy Bolton | Gabriella Montez | Sharpay Evans | Ryan Evans | Taylor McKessie
Muuta: High School Musical: The Concert | High School Musical on Stage!
Ruotsinsuomalaisten arkisto

Ruotsinsuomalaisten arkisto (Sverigefinländarnas Arkiv) on Ruotsissa toimiva arkisto, joka kokoaa ruotsinsuomalaisten elämää ja toimintaa koskevaa aineistoa. Se myös tukee ja edistää ruotsinsuomalaista kulttuuria ja tutkimusta. Arkisto on perustettu 1977.
Arkiston jäsenenä voivat olla ruotsinsuomalaiset, suomalaiset ja ruotsalaiset yhdistykset ja yritykset. Yksityishenkilöt voivat olla jäseniä Gottlund-verkoston kautta. Arkisto tallentaa aineistoa Eskilstunan kaupunginarkistoon.
Arkiston vanhin asiakirja on Tukholman Suomalaisen Seuran perustamisasiakirja vuodelta 1894. Arkisto ottaa vastaan aineistoa yksityisiltä ja järjestöiltä.
Arkiston ensimmäinen vakinainen työntekijä vuodesta 1980 ja pitkäaikainen johtaja oli Erkki Vuonokari.
Ristikirkko

Tasavartinen Tuusulan kirkko helmikuussa 2009.
Ulkoviisteinen Kiimingin kirkko toukokuussa 2006.
Sisäviisteinen Ylöjärven kirkko toukokuussa 2008.
24-kulmainen Ylihärmän kirkko heinäkuussa 2008.
Ristikirkko on nimensä mukaisesti ristin muotoon rakennettu kirkko.
Ristikirkot Suomessa

Suomessa vanhimmat ristikirkot ovat säilyneet 1600-luvun lopulta, mutta niiden kulta-aika elettiin vasta 1700-luvun loppupuolella. Etuna ristikirkossa oli muun muassa, että saarnastuoli voitiin sijoittaa pitkäkirkkoon verrattuna lähemmäksi kuulijoita. Tasavartisessa ristikirkossa kaikki ristisakarat ovat yhtä pitkät. Ristikirkkoja on tehty myös erivartisina.
Ristikirkot Suomessa > Muunnoksia

Perus-ristikirkon pohjakaavaa on muunneltu tekemällä osa nurkista viistettynä. Syynä oli tarve rakentaa isompia kirkkoja, mutta tarpeeksi pitkiä, kelvollisia hirsiä ei saanut. Ongelma ratkaisiin tekemällä kirkon ristisakaroiden ulkonurkkiin viisteet, jolloin kirkosta saatiin normaalipituisilla hirsillä pinta-alaltaan laajempi. Toinen laajennustapa oli tehdä viisteet ristikirkon sisänurkkiin. Suomessa on myös muutama 24-kulmainen ristikirkko, joissa sekä ulko- että sisänurkat ovat viistetyt.
Neljäs tapa laajentaa ristikirkkoa oli rakentaa suorakulmaiset laajennusulokkeet sisänurkkiin. Pohjanmaalla kehitetyn menetelmän tulos muistutti itäsuomalaista kahtamoiskirkkoa, mutta kattorakenne oli erilainen. Esimerkiksi Lohtajan kirkko on rakennettu tällä tavalla.
Ruostearatit

| Ruostearatit |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Alaheimo::  Psittacinae
Suku::  Ruostearatit Hapalopsittaca  Ridgway, 1912
Katso myös
   Ruostearatit Wikispeciesissä   Ruostearatit Commonsissa 
Infobox OKNimi-testi OK: 
Ruostearatit (Hapalopsittaca) on papukaijojen heimoon kuuluva lintusuku. Sukuun kuuluu 4 lajia.
Lajit

Misteliaratti (Hapalopsittaca fuertesi)
Mustasiipiaratti (Hapalopsittaca melanotis)
Punanaama-aratti (Hapalopsittaca pyrrhops)
Ruostenaama-aratti (Hapalopsittaca amazonina)
Reititys

Reititysmallit
jokulähetys (anycast)
ryhmälähetys (multicast)
täsmälähetys (unicast)
yleislähetys (broadcast)
Reitityksellä tarkoitetaan algoritmista reitin valitsemista. Reititysalgoritmi on perinteisesti se tiedonsiirron protokollapinon verkkokerroksen osa, joka päättää, mihin ulostuloihin sisään tulevat datapaketit lähetetään. Tietoliikenne ohjataan kulkemaan tietoliikenneverkossa reittiä, joka kuluttaa vähiten joitakin resursseja. Näihin resursseihin voi kuulua esimerkiksi palvelun hinta, mutta kaikkein yleisimmin pyritään ohjaamaan liikenne ajallisesti lyhintä reittiä perille. Reititysalgoritmeilla on kaksi reititystapaa: staattinen reititys ja dynaaminen reititys. Staattisessa reitityksessä reitit on ennalta määrätty ja ne tulevat käyttöön, kun reititin käynnistetään. Reitittimen toimiessa reittejä ei päivitetä. Dynaamisessa reitityksessä reititystaulukot muuttuvat topologian ja liikennemäärien muuttuessa. Vaikka topologiassa tai liikennemäärissä ei tapahtuisikaan muutosta, päivitetään reititystaulukoita jatkuvasti tietyin aikavälein. Eri reititysmalleja ovat jokulähetys (anycast), ryhmälähetys (multicast), täsmälähetys (unicast) ja yleislähetys (broadcast).
Reititystaulukoiden päivitykset voidaan saada:
paikallisesti (operaattori muuttaa taulukkoa)
viereisiltä asemilta
miltä tahansa reitittimeltä
Tietoliikenneverkossa reititystä hoitavaa laitetta kutsutaan reitittimeksi.
Protokollat

Protokollat voidaan jakaa reititysprotokolliin, jotka hoitavat reitityksen, sekä reititettäviin protokolliin, joiden tieto kapseloidaan.
Reititettävä protokolla on tietoliikenneprotokolla, joka kuljettaa käyttäjän dataa. Reititettävä protokolla sijaitsee OSI-mallin kolmannella kerroksella, verkkokerroksella. Reititettävää protokollaa ei tule sekoittaa reititysprotokollaan, joka määrittelee reittejä reitittimien välillä. Näitä reittejä pitkin kulkee reititettävien protokollien liikenne.
Esimerkkejä reititysprotokollista ovat:
OSPF
RIP
IGRP ja EIGRP
BGP
Esimerkkejä reititettävistä protokollista ovat:
IP
IPX
AppleTalk
Lyhimmän polun reititys

Lyhimmän polun reititys (shortest path routing). Kyseisessä mallissa algoritmi laskee lyhimmän reitin kaikkiin muihin reitittimiin. Perusteena voi olla esimerkiksi reitittimien välinen etäisyys ja tarvittavien hyppyjen lukumäärä.
Flooding

Flooding (eng. flood = tulva) tarkoittaa sitä, että jokainen sisään tuleva paketti lähetetään kaikkiin portteihin, mistä seuraa suuri määrä ylimääräistä verkkoliikennettä. Jotta liikennettä saataisiin vähennettyä, käytetään muun muassa seuraavanlaisia mekanismeja:
Hyppyjen lkm
lukua pienennetään joka hypyllä ja kun luku on 0, paketti hylätään
Sekvenssinumerointi
jos paketti on tullut jo jostakin portista, se hylätään
Selektiivinen tulva
paketti lähetetään vain niistä porteista, jotka johtavat oikeaan suuntaan